title: Rådets gennemførelsesforordning (EU) 2021/478 af 22.marts 2021 om gennemførelse af forordning (EU) 2020/1998 om restriktive foranstaltninger over for alvorlige krænkelser af menneskerettighederne

text:
                  22.3.2021

                  DA

                  Den Europæiske Unions Tidende

                  LI 99/1

         RÅDETS GENNEMFØRELSESFORORDNING (EU) 2021/478
         af 22.marts 2021
         om gennemførelse af forordning (EU) 2020/1998 om restriktive foranstaltninger over for alvorlige krænkelser af menneskerettighederne
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2020/1998 af 7. december 2020 om restriktive foranstaltninger over for alvorlige krænkelser af menneskerettighederne (1), særlig artikel 14, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 7. december 2020 forordning (EU) 2020/1998.

                     (2)

                     Den 8. december 2020 bekræftede Den Europæiske Union og dens medlemsstater i den højtstående repræsentants erklæring på Unionens vegne vedrørende EU-ordningen for globale menneskerettighedssanktioner på ny deres faste vilje til at fremme og beskytte menneskerettighederne i hele verden. EU-ordningen for globale menneskerettighedssanktioner understreger, at Unionen er fast besluttet på at spille en større rolle i bekæmpelsen af alvorlige krænkelser af menneskerettighederne i hele verden. At sikre, at alle reelt kan nyde godt af menneskerettighederne, er et strategisk mål for Unionen. Respekten for den menneskelige værdighed, frihed, demokrati, ligestilling, retsstaten og respekten for menneskerettighederne er grundlæggende værdier for Unionen og dens fælles udenrigs- og sikkerhedspolitik.

                     (3)

                     Den 2. marts 2021 vedtog Rådet afgørelse (FUSP) 2021/372 (2) og gennemførelsesforordning (EU) 2021/371 (3), som udpegede fire russiske enkeltpersoner, der er involveret i alvorlige krænkelser af menneskerettighederne i Rusland, herunder vilkårlige anholdelser og tilbageholdelser, og i udbredt og systematisk undertrykkelse af forsamlings- og foreningsfriheden og menings- og ytringsfriheden.

                     (4)

                     Unionen er fortsat dybt bekymret over alvorlige krænkelser af menneskerettighederne i forskellige dele af verden, såsom tortur, udenretslige henrettelser, tvangsforsvindinger eller systematisk anvendelse af tvangsarbejde begået af enkeltpersoner eller enheder i Kina, Den Demokratiske Folkerepublik Korea (Nordkorea), Libyen, Eritrea, Sydsudan og Rusland.

                     (5)

                     I denne forbindelse bør 11 personer og fire enheder opføres på listen over fysiske eller juridiske personer, enheder eller organer, der er omfattet af restriktive foranstaltninger i bilag I til forordning (EU) 2020/1998.

                     (6)

                     Forordning (EU) 2020/1998 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag I til forordning (EU) 2020/1998 ændres som anført i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. marts 2021-

                  På Rådets vegne

               J. BORRELL FONTELLES

                  Formand

            (1)  EUT L 410 I af 7.12.2020, s. 1.

            (2)  Rådets afgørelse (FUSP) 2021/372 af 2. marts 2021 om ændring af afgørelse (FUSP) 2020/1999 om restriktive foranstaltninger over for alvorlige krænkelser af menneskerettighederne (EUT L 71I af 2.3.2021, s. 6).

            (3)  Rådets gennemførelsesforordning (EU) 2021/371 af 2. marts 2021 om gennemførelse af forordning (EU) 2020/1998 om restriktive foranstaltninger over for alvorlige krænkelser af menneskerettighederne (EUT L 71I af 2.3.2021, s. 1).

            BILAG
            I bilag I til forordning (EU) 2020/1998 foretages følgende ændringer:

                        1)

                        listen over fysiske personer under A. (»Fysiske personer«) ændres således:

                                    a)

                                    overskriften til anden kolonne (»Navn (Translitteration af russisk skrivemåde)«) erstattes af »Navn (Translitteration til latinsk skrivemåde)«

                                    b)

                                    overskriften til tredje kolonne (»Navn (Russisk skrivemåde)«) erstattes af »Navn«

                                    c)

                                    følgende oplysninger tilføjes:

                                                Navn (Translitteration til latinsk skrivemåde)

                                                Navn

                                                Identificerende oplysninger

                                                Begrundelse for opførelse på listen

                                                Dato for opførelse på listen

                                                »5.

                                                ZHU Hailun

                                                朱海仑 (kinesisk skrivemåde)

                                                Stilling(er): Tidligere næstformand for den 13. folkekongres i den autonome region Xinjiang Uyghur (XUAR)
                                                Fødselsdato: januar 1958
                                                Fødested: Lianshui, Jiangsu (Kina)
                                                Nationalitet: kinesisk
                                                Køn: mand

                                                Tidligere sekretær for komitéen for politiske og retlige anliggender i den autonome region Xinjiang Uyghur (XUAR) og tidligere vicesekretær for partikomitéen i XUAR (2016-2019). Tidligere næstformand for den 13. kongres i XUAR, et regionalt lovgivningsorgan (2019-februar 2021).

                                                22.3.2021

                                                Som sekretær for komitéen for politiske og retlige anliggender i XUAR (2016-2019) var Zhu Hailun ansvarlig for at opretholde intern sikkerhed og retshåndhævelse i XUAR. I denne egenskab havde han en central politisk position som ansvarlig for at føre tilsyn med og gennemføre et omfattende overvågnings-, tilbageholdelses- og indoktrineringsprogram rettet mod uygurer og personer fra andre muslimske etniske mindretal. Zhu Hailun er blevet beskrevet som »arkitekten« bag dette program. Han er derfor ansvarlig for alvorlige krænkelser af menneskerettighederne i Kina, navnlig omfattende vilkårlige tilbageholdelser af uygurer og personer fra andre muslimske etniske mindretal.

                                                Som næstformand for den 13. folkekongres i XUAR (2019-februar 2021) fortsatte Zhu Hailun med at udøve afgørende indflydelse i XUAR, hvor det omfattende overvågnings-, tilbageholdelses- og indoktrineringsprogram rettet mod uygurer og personer fra andre muslimske etniske mindretal fortsætter.

                                                6.

                                                WANG Junzheng

                                                王君正(kinesisk skrivemåde)

                                                Stilling(er): Partisekretær for Xinjiang Production and Construction Corps (XPCC) og vicesekretær for partikomitéen i Kinas autonome region Xinjiang Uyghur. Politisk kommissær i XPCC og administrerende direktør i China Xinjian Group
                                                Fødselsdato: maj 1963
                                                Fødested: Linyi, Shandong (Kina)
                                                Nationalitet: kinesisk
                                                Køn: mand

                                                Partisekretær for Xinjiang Production and Construction Corps (XPCC) og vicesekretær for partikomitéen i Kinas autonome region Xinjiang Uyghur (XUAR) siden april 2020 samt politisk kommissær i XPCC siden maj 2020. Tidligere sekretær for komitéen for politiske og retlige anliggender i XUAR (februar 2019-september 2020). Wang Junzheng beklæder også andre ledende poster i XPCC.
                                                XPCC er en statsejet økonomisk og paramilitær organisation i XUAR, som udøver administrative beføjelser og kontrollerer økonomiske aktiviteter i Xinjiang.

                                                22.3.2021

                                                Som partisekretær og politisk kommissær i XPCC siden 2020 er Wang Junzheng involveret i at føre tilsyn med alle politikker, der gennemføres af XPCC. I denne stilling er han ansvarlig for alvorlige krænkelser af menneskerettighederne i Kina, navnlig omfattende vilkårlige tilbageholdelser og nedværdigende behandling af uygurer og personer fra andre muslimske etniske mindretal, og i systematiske krænkelser af deres religions- eller trosfrihed, bl.a. i forbindelse med XPCC's gennemførelse af et omfattende overvågnings-, tilbageholdelses- og indoktrineringsprogram rettet mod uygurer og personer fra andre muslimske etniske mindretal.

                                                Han er også ansvarlig for XPCC's systematiske brug af uygurer og personer fra andre muslimske etniske mindretal som tvungen arbejdskraft, navnlig på bomuldsmarker.
                                                Som vicesekretær for partikomitéen i XUAR siden 2020 er Wang Junzheng involveret i at føre tilsyn med alle de sikkerhedspolitikker, der gennemføres i Xinjiang, herunder førnævnte program rettet mod uygurer og personer fra andre muslimske etniske mindretal. Som sekretær for komitéen for politiske og retlige anliggender i XUAR (februar 2019-september 2020) var Wang Junzheng ansvarlig for at opretholde intern sikkerhed og retshåndhævelse i XUAR. I denne egenskab havde han en central politisk position som ansvarlig for at føre tilsyn med og gennemføre førnævnte program.

                                                7.

                                                WANG Mingshan

                                                王明山(kinesisk skrivemåde)

                                                Stilling(er): Medlem af det stående udvalg i partikomitéen i den autonome region Xinjiang Uyghur (XUAR) og sekretær for komitéen for politiske og retlige anliggender i XUAR.
                                                Fødselsdato: januar 1964
                                                Fødested: Wuwei, Gansu (Kina)
                                                Nationalitet: kinesisk
                                                Køn: mand

                                                Medlem af det stående udvalg i partikomitéen i den autonome region Xinjiang Uyghur (XUAR) og sekretær for komitéen for politiske og retlige anliggender i XUAR siden september 2020. Tidligere direktør og vicepartisekretær for Xinjiang Public Security Bureau (XPSB) mellem 2017 og januar 2021.

                                                22.3.2021

                                                Som sekretær for komitéen for politiske og retlige anliggender i XUAR siden september 2020 er Wang Mingshan ansvarlig for at opretholde intern sikkerhed og retshåndhævelse i XUAR. I denne egenskab har han en central politisk position som ansvarlig for at føre tilsyn med et omfattende overvågnings-, tilbageholdelses- og indoktrineringsprogram rettet mod uygurer og personer fra andre muslimske etniske mindretal.

                                                Som tidligere direktør og vicepartisekretær for XPSB (2017-januar 2021) havde han en central position i Xinjiangs sikkerhedsapparat og var direkte ansvarlig for at gennemføre førnævnte program. XPSB har navnlig iværksat »den integrerede fælles operative platform« (IJOP), som er et stort dataprogram, der anvendes til at spore millioner af uygurer i regionen Xinjiang og udpege personer, der anses for at udgøre en »potentiel trussel«, og som derfor sendes i detentionslejre.
                                                I sin nuværende stilling og som følge af sine tidligere opgaver er Wang Mingshan ansvarlig for alvorlige krænkelser af menneskerettighederne i Kina, navnlig omfattende vilkårlige tilbageholdelser og nedværdigende behandling af uygurer og personer fra andre muslimske etniske mindretal, og i systematiske krænkelser af deres religions- eller trosfrihed.

                                                8.

                                                CHEN Mingguo

                                                陈明国
                                                (kinesisk skrivemåde)

                                                Stilling(er): direktør i Xinjiang Public Security Bureau (XPSB) og næstformand for Xinjiangs (XUAR's) folkeregering
                                                Fødselsdato: oktober 1966
                                                Fødested: Yilong, Sichuan (Kina)
                                                Nationalitet: kinesisk
                                                Køn: mand

                                                Direktør i Xinjiang Public Security Bureau (XPSB) siden januar 2021 og næstformand for Xinjiangs (XUAR's) folkeregering.

                                                22.3.2021

                                                Som direktør i XPSB har Chen Mingguo en central position i Xinjiangs sikkerhedsapparat og er direkte involveret i gennemførelsen af et omfattende overvågnings-, detentions- og indoktrineringsprogram rettet mod uygurer og personer fra andre muslimske etniske mindretal. XPSB har navnlig iværksat »den integrerede fælles operative platform« (IJOP), som er et stort dataprogram, der anvendes til at spore millioner af uygurer i regionen Xinjiang og udpege personer, der anses for at udgøre en »potentiel trussel«, og som derfor sendes i detentionslejre. Chen Mingguo er derfor ansvarlig for alvorlige krænkelser af menneskerettighederne i Kina, navnlig vilkårlige tilbageholdelser og nedværdigende behandling af uygurer og personer fra andre muslimske etniske mindretal, og systematiske krænkelser af deres religions- og trosfrihed.

                                                9.

                                                JONG Kyong-thaek (alias CHO'NG, Kyo'ng-t'aek)

                                                정경택
                                                (koreansk skrivemåde)

                                                Stilling(er): minister for statssikkerhed i Den Demokratiske Folkerepublik Korea (Nordkorea)
                                                Fødselsdato: mellem den 1.1.1961 og den 31.12.1963
                                                Nationalitet: nordkoreansk
                                                Køn: mand

                                                Jong Kyong-thaek har siden 2017 været minister for statssikkerhed i Den Demokratiske Folkerepublik Korea (Nordkorea).
                                                Ministeriet for statssikkerhed i Nordkorea er en af de ledende institutioner med ansvar for at gennemføre Nordkoreas undertrykkende sikkerhedspolitikker med fokus på at identificere og undertrykke politisk modstand, den indgående strøm af »undergravende« oplysninger fra udlandet og enhver anden adfærd, der betragtes som en alvorlig politisk trussel mod det politiske system og dets lederskab.

                                                22.3.2021

                                                Som chef for ministeriet for statssikkerhed er Jong Kyong-thaek ansvarlig for alvorlige krænkelser af menneskerettighederne i Nordkorea, navnlig tortur og anden grusom, umenneskelig eller nedværdigende behandling eller straf, udenretslige, summariske eller vilkårlige henrettelser og drab, tvangsforsvindinger af personer og vilkårlige anholdelser eller tilbageholdelser samt omfattende tvangsarbejde og seksuel vold mod kvinder.

                                                10.

                                                Ri Yong Gil
                                                (alias RI Yong Gi, RI Yo'ng-kil, YI Yo'ng-kil)

                                                리영길
                                                (koreansk skrivemåde)

                                                Stilling(er): minister for social sikring i Den Demokratiske Folkerepublik Nordkorea (Nordkorea)
                                                Fødselsdato: 1955
                                                Nationalitet: nordkoreansk
                                                Køn: mand

                                                Ri Yong Gil har siden januar 2021 været minister for social sikring i Den Demokratiske Folkerepublik Nordkorea (Nordkorea) og er tidligere chef for generalstaben i Koreas Folkehær mellem 2018 og januar 2021.
                                                Ministeriet for social sikring i Nordkorea (tidligere kendt som ministeriet for folkesikkerhed eller ministeriet for offentlig sikkerhed) er en af de ledende institutioner med ansvar for at gennemføre Nordkoreas undertrykkende sikkerhedspolitikker, herunder afhøring og straf af folk, der »på ulovlig vis« flygter fra Nordkorea. Ministeriet for social sikring er gennem sit fængselskontor navnlig ansvarligt for driften af fangelejre og arbejdslejre for kortvarig tilbageholdelse, hvor fanger/tilbageholdte udsættes for bevidst udsultning og anden umenneskelig behandling.

                                                22.3.2021

                                                Som chef for ministeriet for social sikring er Ri Yong Gil ansvarlig for alvorlige krænkelser af menneskerettighederne i Nordkorea, navnlig tortur og anden grusom, umenneskelig eller nedværdigende behandling eller straf, udenretslige, summariske eller vilkårlige henrettelser og drab, tvangsforsvindinger af personer og vilkårlige anholdelser eller tilbageholdelser samt omfattende tvangsarbejde og seksuel vold mod kvinder.
                                                Som tidligere chef for generalstaben i Koreas Folkehær er Ri Yong Gil også ansvarlig for de omfattende alvorlige krænkelser af menneskerettighederne, som Koreas Folkehær har begået.

                                                11.

                                                Mohammed Khalifa AL-KANI (alias Mohamed Khalifa Abderrahim Shaqaqi AL-KANI, Mohammed AL-KANI, Muhammad Omar AL-KANI)

                                                الكاني خليفة محمد (arabisk skrivemåde)

                                                Stilling(er): chef for Kaniyat-militsen
                                                Fødselsdato: 3.5.1979
                                                Nationalitet: libysk
                                                Pasnummer: F86JKFJF
                                                Køn: mand

                                                Mohammed Khalifa Al-Kani er leder af Kaniyat-militsen, som udøvede kontrol over den libyske by Tarhuna mellem 2015 og juni 2020. I denne stilling fører han tilsyn med alle Kaniyat-militsens aktiviteter. I sin egenskab af leder af Kaniyat-militsen er han ansvarlig for alvorlige krænkelser af menneskerettighederne i Libyen, navnlig udenretslige henrettelser og tvangsforsvindinger af personer mellem 2015 og juni 2020 i Tarhuna.
                                                Mohammed Khalifa Al-Kani og Kaniyat-militsen flygtede i starten af juni 2020 fra Tarhuna til det østlige Libyen. Der blev efterfølgende fundet adskillige massegrave i Tarhuna, som blev tilskrevet Kaniyat-militsen.

                                                22.3.2021

                                                12.

                                                Abderrahim AL-KANI (alias Abdul-Rahim AL-KANI, Abd-al-Rahim AL-KANI)

                                                الرحيم الكاني عبد (arabisk skrivemåde)

                                                Stilling(er): medlem af Kaniyat-militsen
                                                Fødselsdato: 7.9.1997
                                                Nationalitet: libysk
                                                Pasnummer: PH3854LY
                                                ID-nummer: 119970331820
                                                Køn: mand

                                                Abderrahim Al-Kani er et centralt medlem af Kaniyat-militsen og bror til lederen af Kaniyat-militsen, Mohammed Khalifa Al-Khani. Kaniyat-militsen udøvede kontrol over den libyske by Tarhuna mellem 2015 og juni 2020.
                                                Abderrahim Al-Kani er ansvarlig for den interne sikkerhed i Kaniyat-militsen. I denne egenskab er han ansvarlig for alvorlige krænkelser af menneskerettighederne i Libyen, navnlig udenretslige henrettelser og tvangsforsvindinger af personer mellem 2015 og juni 2020 i Tarhuna.

                                                22.3.2021

                                                Abderrahim Al-Kani og Kaniyat-militsen flygtede i starten af juni 2020 fra Tarhuna til det østlige Libyen. Der blev efterfølgende fundet adskillige massegrave i Tarhuna, som blev tilskrevet Kaniyat-militsen.

                                                13.

                                                Aiub Vakhaevich KATAEV
                                                (alias Ayubkhan Vakhaevich KATAEV)

                                                Аюб Вахаевич КАТАЕВ
                                                (alias Аюбхан Вахаевич КАТАЕВ) (russisk skrivemåde)

                                                Stilling(er): Departementschef i Indenrigsministeriet i Den Russiske Føderation i byen Argun i Republikken Tjetjenien
                                                Fødselsdato: 1.12.1980 eller 1.12.1984
                                                Nationalitet: russisk
                                                Køn: mand

                                                Departementschef i Indenrigsministeriet i Den Russiske Føderation i byen Argun i Republikken Tjetjenien.

                                                22.3.2021

                                                I sin egenskab af departementschef i Indenrigsministeriet i Den Russiske Føderation i Argun fører Aiub Kataev tilsyn med den lokale statssikkerheds og politimyndighedernes aktiviteter. I denne stilling fører han personligt tilsyn med udbredt og systematisk forfølgelse i Tjetjenien, som begyndte i 2017. Undertrykkelsen er rettet mod lesbiske, bøsser, biseksuelle, transkønnede og interkønnede (LGBTI-personer), personer, der formodes at tilhøre LGBTI-grupper, og andre enkeltpersoner, der mistænkes for at være modstandere af Republikken Tjetjeniens leder, Ramzan Kadyrov. Aiub Kataev og styrkerne under hans ledelse er ansvarlige for alvorlige krænkelser af menneskerettighederne i Rusland, navnlig tortur og anden grusom, umenneskelig eller nedværdigende behandling, og vilkårlige anholdelser og tilbageholdelser og udenretslige eller vilkårlige henrettelser og drab.

                                                Ifølge flere vidner har Aiub Kataev personligt ført tilsyn med og deltaget i tortur af tilbageholdte.

                                                14.

                                                Abuzaid (Abuzayed) Dzhandarovich VISMURADOV

                                                Абузайд Джандарович ВИСМУРАДОВ (russisk skrivemåde)

                                                Stilling(er): Leder af gruppen »Terek« i den særlige indsatsgruppe (SOBR), vicepremierminister for Republikken Tjetjenien, uofficiel livvagt for Republikken Tjetjeniens leder, Ramzan Kadyrov
                                                Fødselsdato: 24.12.1975
                                                Fødested: Akhmat-Yurt/Khosi-Yurt, tidligere den selvstændige Socialistiske Sovjetrepublik Tjetjeno-Ingusj (ASSR), nu Republikken Tjetjenien (Den Russiske Føderation)
                                                Nationalitet: russisk
                                                Køn: mand

                                                Leder af gruppen »Terek« i den særlige indsatsgruppe (SOBR), vicepremierminister for Republikken Tjetjenien, uofficiel livvagt for Republikken Tjetjeniens leder, Ramzan Kadyrov.
                                                Abuzaid Vismuradov har været leder af »Terek«-afdelingen i SOBR siden maj 2012. I denne stilling fører han personligt tilsyn med udbredt og systematisk forfølgelse i Tjetjenien, som begyndte i 2017. Undertrykkelsen er rettet mod lesbiske, bøsser, biseksuelle, transkønnede og interkønnede (LGBTI-personer), personer, der formodes at tilhøre LGBTI-grupper, og andre enkeltpersoner, der mistænkes for at være modstandere af Republikken Tjetjeniens leder, Ramzan Kadyrov.

                                                22.3.2021

                                                Abuzaid Vismuradov og »Terek«-enheden under hans ledelse er ansvarlige for alvorlige krænkelser af menneskerettighederne i Rusland, navnlig tortur og anden grusom, umenneskelig eller nedværdigende behandling, og vilkårlige anholdelser og tilbageholdelser og udenretslige og vilkårlige drab og henrettelser.
                                                Ifølge talrige vidner har Abuzaid Vismuradov personligt ført tilsyn med og deltaget i tortur af tilbageholdte. Han er nær samarbejdspartner med Ramzan Kadyrov, Republikken Tjetjeniens leder, som i årevis har ført en undertrykkende hetz mod sine politiske modstandere.

                                                15.

                                                Gabriel Moses LOKUJO

                                                -

                                                Stilling(er): generalmajor i det sydsudanesiske folks forsvarsstyrker (South Sudan People's Defense Forces) (SSPDF)
                                                Nationalitet: sydsudanesisk
                                                Køn: mand

                                                Generalmajor i det sydsudanesiske folks forsvarsstyrker (South Sudan People's Defense Forces) (SSPDF).
                                                Gabriel Moses Lokujo er ansvarlig for alvorlige krænkelser af menneskerettighederne i Sydsudan, navnlig udenretslige, summariske eller vilkårlige henrettelser og drab.
                                                I maj 2020 blev tre officerer fra Det Sudanesiske Folks Befrielsesbevægelse i Opposition (SPLA-IO) bortført og henrettet på generalmajor Lokujos ordre.

                                                22.3.2021«

                                                Generalmajor Lokujo forlod SPLA-IO i september 2020 og tilsluttede sig SSPDF og er ansvarlig for de efterfølgende sammenstød i og omkring Moroto-uddannelsescentret i det sydlige Central Equatoria. Som følge heraf blev der rapporteret om flere omkomne eller sårede på begge sider i løbet af sidste kvartal af 2020, og der var også civile fordrevne, navnlig i området Kajo-Keji i delstaten Central Equatoria. Generalmajor Lokujos styrker blev i området, hvorfra der er rapporteret om mange flere sammenstød, og civilsamfundenes sikkerhed er fortsat i fare.

                        2)

                        i listen over juridiske personer, enheder og organer under B. (»Juridiske personer, enheder og organer«) tilføjes følgende:

                                    Navn (Translitteration til det latinske alfabet)

                                    Navn

                                    Identificerende oplysninger

                                    Begrundelse for opførelse på listen

                                    Dato for opførelse på listen

                                    »1.

                                    Xinjiang Production and Construction Corps Public Security Bureau

                                    新疆生产建设兵团公安局
                                    (kinesisk skrivemåde)

                                    Adresse: 106 Guangming Road, Urumqi, Xinjiang Uyghur (XUAR), Kina
                                    Tlf. +86 991 598 8114

                                    Xinjiang Production and Construction Corps (XPCC) Public Security Bureau har ansvaret for at gennemføre alle XPCC's politikker inden for sikkerhedsområdet, herunder forvaltning af detentionscentre. XPCC er en statsejet økonomisk og paramilitær organisation i Kinas Xinjiang Uyghur-region, som udøver administrative beføjelser og kontrollerer økonomiske aktiviteter i Xinjiang.

                                    22.3.2021

                                    Som den organisation, der er ansvarlig for sikkerhedspolitikker inden for XPCC, er XPCC Public Security Bureau ansvarlig for alvorlige krænkelser af menneskerettighederne i Kina, navnlig omfattende vilkårlige tilbageholdelser og nedværdigende behandling af uygurer og personer fra andre muslimske etniske mindretal, og systematiske krænkelser af deres religions- eller trosfrihed, bl.a. i forbindelse med XPCC's gennemførelse af et omfattende overvågnings-, tilbageholdelses- og indoktrineringsprogram rettet mod muslimske etniske mindretal.
                                    Som en del af førnævnte program bruger XPCC uygurer og personer fra andre muslimske etniske mindretal som tvungen arbejdskraft, navnlig på bomuldsmarker. Som den organisation, der er ansvarlig for sikkerhedspolitikker inden for XPCC, er XPCC Public Security Bureau ansvarligt for systematisk anvendelse af tvangsarbejde.

                                    2.

                                    Den centrale anklagemyndighed (alias Den Demokratiske Folkerepublik Nordkoreas (Nordkoreas) offentlige anklager)

                                    조선민주주의인민공화국 중앙검찰소 (koreansk skrivemåde)

                                    Den centrale anklagemyndighed er en institution, der fører tilsyn med alle straffesager i Den Demokratiske Folkerepublik Nordkorea (Nordkorea), herunder efterforskning, afhøring, varetægtsfængsling og rettergang.

                                    22.3.2021

                                    Den centrale anklagemyndighed anvendes til at retsforfølge og straffe personer for politiske forseelser i rettergange, der grundlæggende er uretfærdige. Den bærer også det institutionelle ansvar for alvorlige krænkelser af menneskerettighederne i almindelige fængsler og afhøringsdetentionscentre ved at undlade at håndhæve varetægtsfængsledes og dømte indsattes rettigheder. I tæt samarbejde med ministerierne for statssikkerhed og for social sikring er ovennævnte myndighed ansvarlig for alvorlige krænkelser af menneskerettighederne begået af Nordkoreas sikkerhedsapparat, navnlig tortur og anden grusom, umenneskelig eller nedværdigende behandling eller straf, udenretslige, summariske eller vilkårlige henrettelser og drab, tvangsforsvindinger af personer og vilkårlige anholdelser eller tilbageholdelser, samt legitimeringen heraf.

                                    3.

                                    Kaniyat Militia (tidligere alias 7th Brigade, Tarhuna 7th Brigade, Tarhuna Brigade); (alias 9th Brigade, Al-Kani Militia, Al-Kaniyat, Kani Brigade, Kaniat, Kaniyat)

                                    مليشيا كانيات (arabisk skrivemåde)

                                    Kaniyat-militsen er en libysk væbnet milits, der udøvede kontrol over den libyske by Tarhuna mellem 2015 og juni 2020. Efter at militsen flygtede til det østlige Libyen i juni 2020, blev der fundet massegrave i Tarhuna, som blev tilskrevet Kaniyat-militsen. Kaniyat-militsen er ansvarlig for alvorlige krænkelser af menneskerettighederne, navnlig udenretslige drab og tvangsforsvindinger af personer.

                                    22.3.2021

                                    4.

                                    Den nationale sikkerhedsmyndighed (National Security Office alias National Security Agency) for Eritreas regering

                                    -

                                    Ledet af generalmajor Abraha Kassa

                                    Den nationale sikkerhedsmyndighed (National Security Office alias National Security Agency) for Eritreas regering ledes af generalmajor Abraha Kassa og er under tilsyn af præsidentens kontor. Den nationale sikkerhedsmyndighed er opdelt i seks kontorer, som hver især er opdelt i tre afdelinger, der henholdsvis er ansvarlige for efterretninger, anholdelser og afhøringer. Den nationale sikkerhedsmyndighed er ansvarlig for alvorlige krænkelser af menneskerettighederne i Eritrea, navnlig vilkårlige anholdelser, udenretslige drab, tvangsforsvindinger af personer og tortur begået af myndighedens agenter.

                                    22.3.2021«


title: Rådets gennemførelsesforordning (EU) 2021/480 af 22. marts 2021 om gennemførelse af forordning (EU) nr. 401/2013 om restriktive foranstaltninger over for Myanmar/Burma

text:
                  22.3.2021

                  DA

                  Den Europæiske Unions Tidende

                  LI 99/15

         RÅDETS GENNEMFØRELSESFORORDNING (EU) 2021/480
         af 22. marts 2021
         om gennemførelse af forordning (EU) nr. 401/2013 om restriktive foranstaltninger over for Myanmar/Burma
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 401/2013 af 2. maj 2013 om restriktive foranstaltninger over for Myanmar/Burma og om ophævelse af forordning (EF) nr. 194/2008 (1), særlig artikel 4i,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Den 2. maj 2013 vedtog Rådet forordning (EU) nr. 401/2013.

                     (2)

                     Den 22. februar 2021 vedtog Rådet konklusioner, hvori det på det kraftigste fordømte militærkuppet i Myanmar/Burma den 1. februar 2021. Det opfordrede til en nedtrapning af krisen ved øjeblikkelig indstilling af undtagelsestilstanden, genindsættelse af den legitime civile regering og åbning af det nyvalgte parlament.

                     (3)

                     Rådet opfordrede også de militære myndigheder til at løslade præsidenten, statsrådgiveren og alle de personer, der er blevet tilbageholdt eller anholdt i forbindelse med kuppet. Rådet insisterede på, at uhindret telekommunikation skal sikres, ytrings-, forenings- og forsamlingsfriheden og adgang til oplysninger skal garanteres, og retsstatsprincippet og menneskerettighederne skal respekteres. Det fordømte militærets og politiets undertrykkelse af fredelige demonstranter og opfordrede samtidig til, at myndighederne udviser maksimal tilbageholdenhed, og at alle parter afstår fra vold i overensstemmelse med folkeretten.

                     (4)

                     Rådets konklusioner understregede, at Unionen er rede til at vedtage restriktive foranstaltninger som reaktion på militærkuppet.

                     (5)

                     Efter den voldelige fremfærd over for fredelige protester i hele landet fordømte Unionens højtstående repræsentant for udenrigsanliggender og sikkerhedspolitik den 28. februar 2021 den brutale undertrykkelse og opfordrede de militære myndigheder til øjeblikkeligt at standse magtanvendelsen over for civile og give borgerne lov til at udøve deres ret til ytrings- og forsamlingsfrihed.

                     (6)

                     I denne forbindelse og i lyset af den fortsat alvorlige situation i Myanmar/Burma bør 11 personer opføres på listen over fysiske og juridiske personer, enheder og organer, der er omfattet af restriktive foranstaltninger, i bilag IV til forordning (EU) nr. 401/2013.

                     (7)

                     Bilag IV til forordning (EU) nr. 401/2013 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag IV til forordning (EU) nr. 401/2013 ændres som anført i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. marts 2021.

                  På Rådets vegne

               J. BORRELL FONTELLES

                  Formand

            (1)  EUT L 121 af 3.5.2013, s. 1.

            BILAG
            Følgende personer tilføjes til listen over fysiske og juridiske personer, enheder og organer i bilag IV til forordning (EU) nr. 401/2013:

                           Navn

                           Identificerende oplysninger

                           Begrundelse

                           Dato for opførelse på listen

                           »15.

                           Min Aung Hlaing

                           Fødselsdato: 3. juli 1956
                           Fødested: Tavoy, Myanmar/Burma
                           Nationalitet: Myanmar
                           Nationalt identifikationsnr.: 12/SAKHANA(N)020199
                           Køn: mand

                           Min Aung Hlaing har været øverstbefalende i Myanmars væbnede styrker (Tatmadaw) siden 2011. Han er formand for Statsforvaltningsrådet (SAC) og medlem af Det Nationale Forsvars- og Sikkerhedsråd (NDSC).
                           Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar/Burma, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swei i sin egenskab af fungerende præsident den 1. februar undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.

                           22.3.2021

                           Ved at samle alle magtbeføjelserne og som formand for SAC har øverstbefalende Min Aung Hlaing været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma.
                           Desuden har SAC vedtaget afgørelser, der begrænser retten til ytringsfrihed, herunder adgang til oplysninger, og til frit at deltage i fredelige forsamlinger. De militærstyrker og myndigheder, der opererer under SAC's kontrol, har siden den 1. februar 2021 begået alvorlige overtrædelser af menneskerettighederne ved at dræbe civile og ubevæbnede demonstranter, begrænse forsamlings- og ytringsfriheden, herunder ved at begrænse internetadgangen, samt gennem at foretage vilkårlige anholdelser og tilbageholdelser af oppositionsledere og modstandere af kuppet.
                           Som formand for SAC er øverstbefalende Min Aung Hlaing direkte ansvarlig for disse undertrykkende afgørelser og for alvorlige overtrædelser af menneskerettighederne.

                           FN og internationale civilsamfundsorganisationer rapporterede i 2018 om grove overtrædelser af menneskerettighederne og alvorlige overtrædelser af den humanitære folkeret begået af militær- og politistyrker mod rohingyabefolkningen i delstaterne Kachin, Rakhine og Shan siden 2011 og konkluderede, at mange af disse overtrædelser falder ind under de alvorligste forbrydelser i henhold til folkeretten. Som øverstbefalende for Tatmadaw siden 2011 er Min Aung Hlaing direkte ansvarlig for disse alvorlige overtrædelser og krænkelser begået mod rohingyabefolkningen.

                           16.

                           Myint Swe

                           Fødselsdato: 24. maj 1951
                           Nationalitet: Myanmar
                           Køn: mand

                           Generalløjtnant Myint Swe er medlem af Myanmars væbnede styrker (Tatmadaw) og var af Tatmadaw udnævnt til vicepræsident indtil den 1. februar 2021. På denne dato deltog Myint Swe sammen med andre medlemmer af Tatmadaw i et møde i Det Nationale Forsvars- og Sikkerhedsråd (NDSC). Mødet i NDSC var forfatningsstridigt, da det ikke omfattede de civile medlemmer. På dette møde blev Myint Swe udnævnt til fungerende præsident. Myint Swe erklærede derefter undtagelsestilstand og overdrog statens lovgivende, udøvende og dømmende magt til forsvarets øverstbefalende, Min Aung Hlaing. Proceduren for erklæring af undtagelsestilstand blev tilsidesat, da kun præsidenten har bemyndigelse til at erklære undtagelsestilstand ifølge forfatningen.
                           Ved at acceptere sin udnævnelse til fungerende præsident og overføre den lovgivende, udøvende og dømmende magt til den øverstbefalende bidrog Myint Swe til at vælte den demokratisk valgte regering, og han er derfor ansvarlig for at undergrave demokratiet og retsstaten i Myanmar/Burma.

                           22.3.2021

                           17.

                           Soe Win

                           Fødselsdato: 1. marts 1960
                           Nationalitet: Myanmar
                           Køn: mand

                           Soe Win har været viceøverstbefalende i Myanmars væbnede styrker (Tatmadaw) siden 2011. Han er næstformand for Statsforvaltningsrådet (SAC) og medlem af Det Nationale Forsvars- og Sikkerhedsråd (NDSC).
                           Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swei i sin egenskab af fungerende præsident den 1. februar undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.

                           22.3.2021

                           Som næstformand for SAC har viceøverstbefalende Soe Win været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma.
                           Desuden har SAC vedtaget afgørelser, der begrænser retten til ytringsfrihed, herunder adgang til oplysninger, og til frit at deltage i fredelige forsamlinger. De militærstyrker og myndigheder, der opererer under SAC's kontrol, har siden den 1. februar 2021 begået alvorlige overtrædelser af menneskerettighederne ved at dræbe civile og ubevæbnede demonstranter, begrænse forsamlings- og ytringsfriheden, herunder ved at begrænse internetadgangen, samt gennem at foretage vilkårlige anholdelser og tilbageholdelser af oppositionsledere og modstandere af kuppet.
                           Som næstformand for SAC er viceøverstbefalende Soe Win direkte ansvarlig for disse undertrykkende afgørelser og for alvorlige overtrædelser af menneskerettighederne.

                           FN og internationale civilsamfundsorganisationer rapporterede i 2018 om grove overtrædelser af menneskerettighederne og alvorlige overtrædelser af den humanitære folkeret begået af militær- og politistyrker mod rohingyabefolkningen i delstaterne Kachin, Rakhine og Shan siden 2011 og konkluderede, at mange af disse overtrædelser falder ind under de alvorligste forbrydelser i henhold til folkeretten. Som viceøverstbefalende for Tatmadaw siden 2011 er Soe Win ansvarlig for disse alvorlige overtrædelser og krænkelser begået mod rohingyabefolkningen.

                           18.

                           Sein Win

                           Fødselsdato: 24. juli 1956
                           Fødested: Pyin Oo Lwin, Myanmar/Burma
                           Nationalitet: Myanmar
                           Køn: mand

                           Generalløjtnant Sein Win er medlem af Tatmadaw og tidligere forsvarsminister (fra den 24. august 2015 til den 1. februar 2021). Den 1. februar deltog han sammen med andre medlemmer af Tatmadaw i et møde i Det Nationale Forsvars- og Sikkerhedsråd (NDSC). Mødet i NDSC var forfatningsstridigt, da det ikke omfattede de civile medlemmer. På dette møde blev Myint Swe udnævnt til fungerende præsident. Myint Swe erklærede derefter undtagelsestilstand og overdrog statens lovgivende, udøvende og dømmende magt til forsvarets øverstbefalende, Min Aung Hlaing. Proceduren for erklæring af undtagelsestilstand blev tilsidesat, da kun præsidenten har bemyndigelse til at erklære undtagelsestilstand ifølge forfatningen.
                           Ved sin deltagelse i mødet i NDSC, hvor det blev besluttet at erklære undtagelsestilstand og overdrage statens lovgivende, udøvende og dømmende magt til forsvarets øverstbefalende, har Sein Win bidraget til at tilsidesætte resultaterne af valget den 8. november 2020 og vælte den demokratisk valgte regering. Han er derfor ansvarlig for at undergrave demokratiet og retsstaten i Myanmar/Burma.

                           22.3.2021

                           FN og internationale civilsamfundsorganisationer rapporterede i 2018 om grove overtrædelser af menneskerettighederne og alvorlige overtrædelser af den humanitære folkeret begået af militær- og politistyrker mod rohingyabefolkningen i delstaterne Kachin, Rakhine og Shan siden 2011 og konkluderede, at mange af disse overtrædelser falder ind under de alvorligste forbrydelser i henhold til folkeretten. Som forsvarsminister fra den 24. august 2015 til den 1. februar 2021 er Sein Win ansvarlig for disse alvorlige overtrædelser og krænkelser begået mod rohingyabefolkningen.

                           19.

                           Thein Soe
                           (alias U Thein Soe)

                           Fødselsdato: 23. januar 1952
                           Fødested: Kani, Myanmar/Burma
                           Nationalitet: Myanmar
                           Køn: mand

                           Thein Soe blev udnævnt til formand for unionsvalgkommissionen (UEC) den 2. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som formand for UEC, navnlig annulleringen af valgresultatet uden dokumenteret bevis for svindel, har Thein Soe været direkte involveret i handlinger, der undergraver demokratiet og retsstaten i Myanmar.

                           22.3.2021

                           20.

                           Mya Tun Oo

                           Fødselsdato: 4. eller 5. maj 1961
                           Nationalitet: Myanmar
                           Køn: mand

                           General Mya Tun Oo er medlem af Myanmars væbnede styrker (Tatmadaw). Han blev udnævnt til forsvarsminister den 1. februar 2021 og er medlem af Statsforvaltningsrådet (SAC).
                           Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident den 1. februar undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.
                           Som medlem af SAC har general Mya Tun Oo været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma.

                           22.3.2021

                           Desuden har SAC vedtaget afgørelser, der begrænser retten til ytringsfrihed, herunder adgang til oplysninger, og til frit at deltage i fredelige forsamlinger. De militærstyrker og myndigheder, der opererer under SAC's kontrol, har siden den 1. februar 2021 begået alvorlige overtrædelser af menneskerettighederne ved at dræbe civile og ubevæbnede demonstranter, begrænse forsamlings- og ytringsfriheden, herunder ved at begrænse internetadgangen, samt gennem at foretage vilkårlige anholdelser og tilbageholdelser af oppositionsledere og modstandere af kuppet.
                           Som medlem af SAC er general Mya Tun Oo direkte ansvarlig for disse undertrykkende afgørelser og for alvorlige overtrædelser af menneskerettighederne.
                           FN og internationale civilsamfundsorganisationer rapporterede i 2018 om grove overtrædelser af menneskerettighederne og alvorlige overtrædelser af den humanitære folkeret begået af militær- og politistyrker mod rohingyabefolkningen i delstaterne Kachin, Rakhine og Shan siden 2011 og konkluderede, at mange af disse overtrædelser falder ind under de alvorligste forbrydelser i henhold til folkeretten. Mya Tun Oo var fælles stabschef for Myanmars væbnede styrker (Tatmadaw), den tredjeøverste stilling i Tatmadaw, fra august 2016 til han blev udnævnt til forsvarsminister. I sin egenskab heraf ledede han de militære operationer i delstaten Rakhine og koordinerede de forskellige væbnede styrker, herunder hæren, flåden og flyvevåbnet, samt anvendelsen af artilleri. Han er derfor ansvarlig for disse alvorlige overtrædelser og krænkelser begået mod rohingyabefolkningen.

                           21.

                           Dwe Aung Lin

                           Fødselsdato:
                           31. maj 1962
                           Nationalitet: Myanmar
                           Køn: mand

                           Generalløjtnant Dwe Aung Lin er medlem af Myanmars væbnede styrker (Tatmadaw), og han er sekretær i Statsforvaltningsrådet (SAC).
                           Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident den 1. februar undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.
                           Generalløjtnant Dwe Aung Lin blev udnævnt til sekretær i SAC den 2. februar 2021, og han har udstedt SAC's ordrer. Han har bl.a. beordret personer fjernet fra stillinger, som de var udnævnt til af den lovligt valgte regering, og i forbindelse med genbesættelsen af stillinger i Myanmars valgkommission.
                           Som medlem af og sekretær i SAC har generalløjtnant Dwe Aung Lin været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma.

                           22.3.2021

                           Desuden har SAC vedtaget afgørelser, der begrænser retten til ytringsfrihed, herunder adgang til oplysninger, og til frit at deltage i fredelige forsamlinger. De militærstyrker og myndigheder, der opererer under SAC's kontrol, har siden den 1. februar 2021 begået alvorlige overtrædelser af menneskerettighederne ved at dræbe civile og ubevæbnede demonstranter, begrænse forsamlings- og ytringsfriheden, herunder ved at begrænse internetadgangen, samt gennem at foretage vilkårlige anholdelser og tilbageholdelser af oppositionsledere og modstandere af kuppet.
                           Som medlem af og sekretær i SAC er generalløjtnant Dwe Aung Lin direkte ansvarlig for disse undertrykkende afgørelser og for alvorlige overtrædelser af menneskerettighederne.

                           22.

                           Ye Win Oo

                           Fødselsdato: 21. februar 1966
                           Nationalitet: Myanmar
                           Køn: mand

                           Generalløjtnant Ye Win Oo er medlem af Myanmars væbnede styrker (Tatmadaw), og han er fælles sekretær i Statsforvaltningsrådet (SAC).
                           Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident den 1. februar undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.

                           22.3.2021

                           Generalløjtnant Ye Win Oo blev den 2. februar 2021 udnævnt til fælles sekretær i SAC. Som medlem af og fælles sekretær i SAC har generalløjtnant Ye Win Oo været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma.
                           Desuden har SAC vedtaget afgørelser, der begrænser retten til ytringsfrihed, herunder adgang til oplysninger, og til frit at deltage i fredelige forsamlinger. De sikkerhedsstyrker og myndigheder i Myanmar, der opererer under SAC's kontrol, har siden den 1. februar 2021 begået alvorlige overtrædelser af menneskerettighederne dræbe civile og ubevæbnede demonstranter, begrænse forsamlings- og ytringsfriheden, herunder ved at begrænse internetadgangen, samt gennem at foretage vilkårlige anholdelser og tilbageholdelser af oppositionsledere og modstandere af kuppet.
                           Som medlem af og fælles sekretær i SAC er generalløjtnant Ye Win Oo direkte ansvarlig for disse undertrykkende afgørelser og for alvorlige overtrædelser af menneskerettighederne.

                           23.

                           Maung Maung Kyaw

                           Fødselsdato: 23. juli 1964
                           Nationalitet: Myanmar
                           Køn: mand

                           General Maung Maung Kyaw er medlem af Myanmars væbnede styrker (Tatmadaw) og medlem af Statsforvaltningsrådet (SAC).
                           Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident den 1. februar undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.
                           Som medlem af SAC har general Maung Maung Kyaw været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma.

                           22.3.2021

                           Desuden har SAC vedtaget afgørelser, der begrænser retten til ytringsfrihed, herunder adgang til oplysninger, og til frit at deltage i fredelige forsamlinger. De militærstyrker og myndigheder, der opererer under SAC's kontrol, har siden den 1. februar 2021 begået alvorlige overtrædelser af menneskerettighederne ved at dræbe civile og ubevæbnede demonstranter, begrænse forsamlings- og ytringsfriheden, herunder ved at begrænse internetadgangen, samt gennem at foretage vilkårlige anholdelser og tilbageholdelser af oppositionsledere og modstandere af kuppet.
                           Som medlem af SAC er general Maung Maung Kyaw direkte ansvarlig for disse undertrykkende afgørelser og for alvorlige overtrædelser af menneskerettighederne.

                           24.

                           Moe Myint Tun

                           Fødselsdato: 24. maj 1968
                           Nationalitet: Myanmar
                           Køn: mand

                           Generalløjtnant Moe Myint Tun er medlem af Myanmars væbnede styrker (Tatmadaw) og medlem af Statsforvaltningsrådet (SAC).
                           Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident den 1. februar undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.
                           Som medlems af SAC har generalløjtnant Moe Myint Tun været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma.

                           22.3.2021

                           Desuden har SAC vedtaget afgørelser, der begrænser retten til ytringsfrihed, herunder adgang til oplysninger, og til frit at deltage i fredelige forsamlinger. De militærstyrker og myndigheder, der opererer under SAC's kontrol, har siden den 1. februar 2021 begået alvorlige overtrædelser af menneskerettighederne ved at dræbe civile og ubevæbnede demonstranter, begrænse forsamlings- og ytringsfriheden, herunder ved at begrænse internetadgangen, samt gennem at foretage vilkårlige anholdelser og tilbageholdelser af oppositionsledere og modstandere af kuppet.
                           Som medlem af SAC er generalløjtnant Moe Myint Tun direkte ansvarlig for disse undertrykkende afgørelser og for alvorlige overtrædelser af menneskerettighederne.
                           FN og internationale civilsamfundsorganisationer rapporterede i 2018 om grove overtrædelser af menneskerettighederne og alvorlige overtrædelser af den humanitære folkeret begået af militær- og politistyrker mod rohingyabefolkningen i delstaterne Kachin, Rakhine og Shan siden 2011 og konkluderede, at mange af disse overtrædelser falder ind under de alvorligste forbrydelser i henhold til folkeretten. Generalløjtnant Moe Myint Tun fungerede som chef for Kontoret for Særlige Operationer (BSO 6) og var stabschef (hæren) for Myanmars væbnede styrker (Tatmadaw) indtil 2019. I denne rolle ledede han operationerne i delstaten Rakhine. Han er derfor ansvarlig for disse alvorlige overtrædelser og krænkelser begået mod rohingyabefolkningen.

                           25.

                           Than Hlaing

                           Fødselsdato:
                           Nationalitet: Myanmar
                           Køn: mand

                           Generalløjtnant Than Hlaing er medlem af Myanmars væbnede styrker (Tatmadaw). Han blev den 2. februar 2021 udnævnt til viceindenrigsminister og politichef.
                           Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident den 1. februar undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.
                           Generalløjtnant Than Hlaing, som er udnævnt af SAC, deltager i handlinger og politikker, som undergraver demokratiet og retsstaten i Myanmar/Burma, samt handlinger, der truer freden, sikkerheden og stabiliteten i Myanmar/Burma.

                           22.3.2021«.

                           Derudover har politistyrker under generalløjtnant Than Hlaings myndighed siden den 1. februar 2021 begået alvorlige overtrædelser af menneskerettighederne ved at dræbe civile og ubevæbnede demonstranter, begrænse forsamlings- og ytringsfriheden samt foretage vilkårlige anholdelser og tilbageholdelser af oppositionsledere og modstandere af kuppet. Som viceindenrigsminister og politichef er generalløjtnant Than Hlaing direkte ansvarlig for beslutningstagning vedrørende undertrykkende politikker og voldelige handlinger begået af politiet mod fredelige demonstranter og er derfor ansvarlig for alvorlige overtrædelser af menneskerettighederne i Myanmar/Burma.


title: Kommissionens gennemførelsesforordning (EU) 2021/484 af 16. marts 2021 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Burrata di Andria« (BGB))

text:
                  23.3.2021

                  DA

                  Den Europæiske Unions Tidende

                  L 100/1

         KOMMISSIONENS GENNEMFØRELSESFORORDNING (EU) 2021/484
         af 16. marts 2021
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Burrata di Andria« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede geografiske betegnelse »Burrata di Andria«, der er registreret ved Kommissionens gennemførelsesforordning (EU) 2016/2103 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Burrata di Andria« (BGB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. marts 2021.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens gennemførelsesforordning (EU) 2016/2103 af 21. november 2016 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Burrata di Andria (BGB)) (EUT L 327 af 2.12.2016, s. 16).

            (3)  EUT C 408 af 27.11.2020, s. 9.


title: Kommissionens gennemførelsesforordning (EU) 2021/506 af 23. marts 2021 om godkendelse af methanethiol som fodertilsætningsstof til alle dyrearter (EØS-relevant tekst)

text:
                  24.3.2021

                  DA

                  Den Europæiske Unions Tidende

                  L 102/4

         KOMMISSIONENS GENNEMFØRELSESFORORDNING (EU) 2021/506
         af 23. marts 2021
         om godkendelse af methanethiol som fodertilsætningsstof til alle dyrearter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse. Forordningens artikel 10, stk. 2, indeholder bestemmelser om en ny vurdering af tilsætningsstofferne, der er godkendt i henhold til Rådet direktiv 70/524/EØF (2).

                     (2)

                     Methanethiol blev godkendt uden tidsbegrænsning i overensstemmelse med direktiv 70/524/EØF som tilsætningsstof til foder til alle dyrearter. Dette tilsætningsstof blev derpå opført i registret over fodertilsætningsstoffer som et eksisterende produkt, jf. artikel 10, stk. 1, litra b), i forordning (EF) nr. 1831/2003.

                     (3)

                     I henhold til artikel 10, stk. 2, i forordning (EF) nr. 1831/2003, sammenholdt med artikel 7 i samme forordning, er der indgivet en ansøgning om en ny vurdering af methanethiol som tilsætningsstof til foder til alle dyrearter.

                     (4)

                     Ansøgeren anmodede om, at tilsætningsstoffet klassificeres i tilsætningsstofkategorien »sensoriske tilsætningsstoffer« og i den funktionelle gruppe »aromastoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                     (5)

                     Den Europæiske Fødevaresikkerhedsautoritet (»autoriteten«) konkluderede i sine udtalelser af 17. april 2013 (3) og 30. september 2020 (4), at methanethiol på de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Den konkluderede også, at tilsætningsstoffet bør betragtes som lokalirriterende for huden, øjnene og luftvejene, og der kunne ikke drages konklusioner om, hvorvidt tilsætningsstoffet er hudsensibiliserende. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten vurderer ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om metoderne til analyse af fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.

                     (6)

                     Vurderingen af methanethiol viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af methanethiol bør derfor godkendes som anført i bilaget til nærværende forordning.

                     (7)

                     Der bør fastsættes restriktioner og betingelser for at muliggøre bedre kontrol. Da der ikke er sikkerhedshensyn, der kræver fastsættelse af et maksimumsindhold, og under hensyntagen til autoritetens nye vurdering bør det anbefalede indhold angives på etiketten til tilsætningsstoffet. Hvis et sådant indhold overskrides, bør der angives visse oplysninger på etiketten til forblandinger.

                     (8)

                     Den omstændighed, at det pågældende stof ikke er godkendt til anvendelse i drikkevand, udelukker ikke anvendelse af stoffet i foderblandinger, der administreres via vand.

                     (9)

                     Da der ikke er sikkerhedshensyn, som kræver øjeblikkelig anvendelse af ændringerne af betingelserne for godkendelsen af methanethiol, bør der indrømmes en overgangsperiode, så berørte parter kan forberede sig på at opfylde de nye krav i godkendelsen.

                     (10)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse
            Det i bilaget opførte stof, der tilhører tilsætningsstofkategorien »sensoriske tilsætningsstoffer« og den funktionelle gruppe »aromastoffer«, tillades anvendt som fodertilsætningsstof på de betingelser, der er fastsat i bilaget.

            Artikel 2
            Overgangsforanstaltninger

               1.   Det i bilaget opførte stof og forblandinger, der indeholder dette stof, og som er produceret og mærket før den 13. oktober 2021 i overensstemmelse med de regler, der finder anvendelse før den 13. april 2021, kan fortsat markedsføres og anvendes, indtil de eksisterende lagre er opbrugt.

               2.   Foderblandinger og fodermidler, der indeholder de i bilaget opførte stoffer, som er produceret og mærket før den 13. april 2022 i overensstemmelse med de regler, der finder anvendelse før den 13. april 2021, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der indgår i fødevareproduktion.

               3.   Foderblandinger og fodermidler, der indeholder det i bilaget opførte stof, som er produceret og mærket før den 13. april 2023 i overensstemmelse med de regler, der finder anvendelse før den 13. april 2021, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der ikke indgår i fødevareproduktion.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. marts 2021.

                  På Kommissionens vegne

               Ursula VON DER LEYEN

                  Formand

            (1)  EUT L 268 af 18.10.2003, s. 29.

            (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

            (3)  EFSA Journal 2013;11(5):3208.

            (4)  EFSA Journal 2020;18(11):6288.

            BILAG

                        Tilsætningsstoffets identifikationsnummer

                        Tilsætningsstof

                        Sammensætning, kemisk betegnelse, beskrivelse og analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        mg aktivstof/kg fuldfoder med et vandindhold på 12 %

                           Kategori: sensoriske tilsætningsstoffer. Funktionel gruppe: aromastoffer.

                        2b12003

                        methanthiol

                           Tilsætningsstoffets sammensætning

                        methanthiol

                           Aktivstoffets karakteristika

                        methanthiol
                        Fremstillet ved kemisk syntese
                        Renhed: mindst 98 %
                        Kemisk formel: CH4S
                        CAS-nummer: 74-93-1
                        FLAVIS-nr. 12.003

                        Alle dyrearter

                        —

                        —

                        —

                                    1.

                                    Tilsætningsstoffet anvendes i foder som forblanding.

                                    2.

                                    I brugsvejledningen for anvendelsen af tilsætningsstoffet og forblandingerne angives oplagringsbetingelserne og stabilitet over for varmebehandling.

                                    3.

                                    Følgende angives på etiketten til tilsætningsstoffet:
                                    »Anbefalet maksimumsindhold af aktivstoffet i fuldfoder med et vandindhold på 12 %: 0,05 mg/kg.«

                                    4.

                                    Funktionel gruppe, identifikationsnummer, navn på og tilsat mængde af aktivstoffet skal angives på etiketten til forblandinger, hvis følgende indhold af aktivstoffet i fuldfoder med et vandindhold på 12 % overskrides: 0.05 mg/kg.

                                    5.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved indånding, kontakt med huden eller kontakt med øjnene. I tilfælde, hvor risiciene ikke kan fjernes eller begrænses til et minimum gennem sådanne procedurer og foranstaltninger, må tilsætningsstoffet og forblandingerne kun anvendes med personlige værnemidler, herunder åndedrætsværn og hud- og øjenbeskyttelse.

                        13.4.2031

                           Analysemetode  (1)

                        Til påvisning af methanethiol i fodertilsætningsstoffet og i smagsgivende forblandinger til foder:
                        Gaskromatografi-massespektrometri med retention time locking (GC-MS-RTL)

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2021/518 af 18. marts 2021 om registrering af en geografisk betegnelse for spiritus i overensstemmelse med artikel 30, stk. 2, i Europa-Parlamentets og Rådets forordning (EU) 2019/787 »Vasi vadkörte pálinka«

text:
                  25.3.2021

                  DA

                  Den Europæiske Unions Tidende

                  L 104/34

         KOMMISSIONENS GENNEMFØRELSESFORORDNING (EU) 2021/518
         af 18. marts 2021
         om registrering af en geografisk betegnelse for spiritus i overensstemmelse med artikel 30, stk. 2, i Europa-Parlamentets og Rådets forordning (EU) 2019/787
         »Vasi vadkörte pálinka«
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/787 af 17. april 2019 om definition, beskrivelse, præsentation og mærkning af spiritus, brugen af betegnelser for spiritus i præsentation og mærkning af andre fødevarer, beskyttelse af geografiske betegnelser for spiritus, brugen af landbrugsethanol og landbrugsdestillater i alkoholholdige drikkevarer samt om ophævelse af forordning (EF) nr. 110/2008 (1), særlig artikel 30, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 17, stk. 5, i Europa-Parlamentets og Rådets forordning (EF) nr. 110/2008 (2) behandlet Ungarns ansøgning af 14. oktober 2016 om registrering af den geografiske betegnelse »Vasi vadkörte pálinka«.

                     (2)

                     Forordning (EU) 2019/787, som erstatter forordning (EF) nr. 110/2008, trådte i kraft den 25. maj 2019. I overensstemmelse med artikel 49, stk. 1, i nævnte forordning ophæves kapitel III i forordning (EF) nr. 110/2008 vedrørende geografiske betegnelser med virkning fra den 8. juni 2019.

                     (3)

                     Efter at have konkluderet, at ansøgningen er i overensstemmelse med forordning (EF) nr. 110/2008, har Kommissionen i henhold til artikel 17, stk. 6, i nævnte forordning offentliggjort hovedspecifikationerne i den tekniske dokumentation i Den Europæiske Unions Tidende (3) i overensstemmelse med artikel 50, stk. 4, første afsnit, i forordning (EU) 2019/787.

                     (4)

                     Kommissionen har ikke modtaget nogen indsigelser, jf. artikel 27, stk. 1, i forordning (EU) 2019/787.

                     (5)

                     Betegnelsen »Vasi vadkörte pálinka« bør derfor registreres som geografisk betegnelse —

               VEDTAGET DENNE FORORDNING:

            Artikel 1
            Den geografiske betegnelse »Vasi vadkörte pálinka« registreres. I overensstemmelse med artikel 30, stk. 4, i forordning (EU) 2019/787 tildeles betegnelsen »Vasi vadkörte pálinka« ved nærværende forordning den beskyttelse, der er omhandlet i artikel 21 i forordning (EU) 2019/787.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i hver medlemsstat.

            Udfærdiget i Bruxelles, den 18. marts 2021.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 130 af 17.5.2019, s. 1.

            (2)  Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus og om ophævelse af Rådets forordning (EØF) nr. 1576/89 (EUT L 39 af 13.2.2008, s. 16).

            (3)  EUT C 417 af 2.12.2020, s. 59.


title: Kommissionens gennemførelsesforordning (EU) 2021/519 af 24. marts 2021 om ændring af gennemførelsesforordning (EU) 2015/1375 for så vidt angår trikinundersøgelser af dyr af hestefamilien og Det Forenede Kongeriges undtagelse fra trikinundersøgelser af tamsvin (EØS-relevant tekst)

text:
                  25.3.2021

                  DA

                  Den Europæiske Unions Tidende

                  L 104/36

         KOMMISSIONENS GENNEMFØRELSESFORORDNING (EU) 2021/519
         af 24. marts 2021
         om ændring af gennemførelsesforordning (EU) 2015/1375 for så vidt angår trikinundersøgelser af dyr af hestefamilien og Det Forenede Kongeriges undtagelse fra trikinundersøgelser af tamsvin
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 18, stk. 8, første afsnit, litra a), og
         ud fra følgende betragtninger:

                     (1)

                     Forordning (EU) 2017/625 opstiller regler for gennemførelse af offentlig kontrol og de kompetente myndigheders opfølgning angående produktion af animalske produkter til konsum.

                     (2)

                     Trikiner er parasitter, som kan forekomme i modtagelige dyrearters kød, såsom svin og heste, og som forårsager fødevarebåren sygdom hos mennesker, når de indtager det inficerede kød. Ved Kommissionens gennemførelsesforordning (EU) 2015/1375 (2) er der fastsat særlige bestemmelser om offentlig kontrol af trikiner i kød, herunder betingelser for fritagelse fra trikinundersøgelser ved import af tamsvin til Unionen.

                     (3)

                     Den 6. juni 2013 vedtog Den Europæiske Fødevaresikkerhedsautoritet en videnskabelig udtalelse om farer for menneskers sundhed, kødinspektionen skal dække (dyr af hestefamilien) (3). Nævnte udtalelse anbefaler kontrol af trikiner alle dyr af hestefamilien (ikke kun heste, men også æsler og muldyr) som en høj prioritet. Ved Kommissionens gennemførelsesforordning (EU) 2019/627 (4) er der derfor indført obligatoriske trikinundersøgelser af slagtekroppe af alle dyr af hestefamilien. Ved gennemførelsesforordning (EU) 2015/1375 er der indført obligatoriske undersøgelser af heste og andre modtagelige dyrearter. Af hensyn til sammenhængen og for at forhindre enhver form for tvetydighed bør der i gennemførelsesforordning (EU) 2015/1375 også henvises til dyr af hestefamilien i stedet for til heste.

                     (4)

                     Ved Kommissionens forordning (EU) nr. 206/2010 (5) gives der tilladelse til import til Unionen af kød fra tamsvin fra Det Forenede Kongerige. I nævnte forordning angives det, at Det Forenede Kongerige anvender en undtagelse fra trikinundersøgelserne af slagtekroppe og kød af tamsvin, der ikke er vænnet fra, på under fem uger, i overensstemmelse med artikel 3, stk. 2, i gennemførelsesforordning (EU) 2015/1375.

                     (5)

                     Ved Kommissionens delegerede forordning (EU) 2020/692 (6) ophæves forordning (EU) nr. 206/2010 med virkning fra den 21. april 2021. Ved Kommissionens gennemførelsesforordning (EU) 2020/1478 (7) tilføjes bilag VII med henblik på nævnte ophævelse til gennemførelsesforordning (EU) 2015/1375 med virkning fra den 21. april 2021, hvori de tredjelande, som anvender en undtagelse fra trikinundersøgelserne, jf. artikel 13, stk. 2, i gennemførelsesforordning (EU) 2015/1375, opføres på listen.

                     (6)

                     Den 12. januar 2021 forelagde Det Forenede Kongerige oplysninger om, at historiske data fra løbende testning, der er udført på populationen af slagtede svin, giver mindst 95 % sikkerhed for, at trikinforekomsten ikke overstiger én pr. million i populationen i overensstemmelse med artikel 3, stk. 3, litra b), i gennemførelsesforordning (EU) 2015/1375. Derudover underrettede Det Forenede Kongerige Kommissionen om, at den har til hensigt at anvende undtagelsen fra trikinundersøgelser af slagtekroppe og kød af tamsvin, når dyrene kommer fra en bedrift, der har officiel anerkendelse for anvendelse af kontrollerede opstaldningsforhold i overensstemmelse med ovennævnte gennemførelsesforordnings bilag IV.

                     (7)

                     Derfor bør Det Forenede Kongerige opføres på listen i bilag VII til gennemførelsesforordning (EU) 2015/1375, uden at det påvirker anvendelsen af EU-retten på og i Det Forenede Kongerige med hensyn til Nordirland, jf. artikel 5, stk. 4, i protokollen om Irland/Nordirland til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab sammenholdt med nævnte protokols bilag 2.

                     (8)

                     Bilag VII til gennemførelsesforordning (EU) 2015/1375 bør ændres for at afspejle anvendelsen af de undtagelser, der er omhandlet i nævnte gennemførelsesforordnings artikel 3, stk. 2 og 3, på Det Forenede Kongerige.

                     (9)

                     Gennemførelsesforordning (EU) 2015/1375 bør derfor ændres.

                     (10)

                     Da forordning (EU) nr. 206/2010 ophæves med virkning fra den 21. april 2021, og da bilag VII ved gennemførelsesforordning (EU) 2020/1478 tilføjes til gennemførelsesforordning (EU) 2015/1375 med virkning fra nævnte dato, bør opførelsen af Det Forenede Kongerige på listen i nævnte bilag finde anvendelse fra samme dato.

                     (11)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            I gennemførelsesforordning (EU) 2015/1375 foretages følgende ændringer:

                        1)

                        Artikel 2 ændres således:

                                    a)

                                    Stk. 2, første afsnit, affattes således:
                                    »Der udtages systematisk prøver af slagtekroppe af dyr af hestefamilien, vildsvin og andre opdrættede og vildtlevende dyrearter, der er modtagelige for trikininfektion, på slagterier eller vildthåndteringsvirksomheder som led i undersøgelsen efter slagtning.«

                                    b)

                                    Stk. 3 affattes således:

                                       »3.   Indtil resultaterne af trikinundersøgelsen foreligger, og forudsat at fødevarevirksomhedslederen garanterer fuld sporbarhed, kan slagtekroppe af tamsvin og dyr af hestefamilien opskæres i højst seks dele på et slagteri eller en opskæringsvirksomhed, der er beliggende samme sted.«

                        2)

                        Bilag III, den indledende sætning, litra a) og b), affattes således:
                        »Kød af dyr af hestefamilien, kød af vildtlevende vildt og andet kød, der kan indeholde trikiner, undersøges i overensstemmelse med en af de fordøjelsesmetoder, der er beskrevet i kapitel I eller II i bilag I, med følgende forskelle:

                                    a)

                                    Der udtages prøver på mindst 10 g af tunge- eller kæbemusklen på dyr af hestefamilien og af forben, tunge eller diafragma på vildsvin.

                                    b)

                                    Hvis det drejer sig om dyr af hestefamilien, hvor de pågældende muskler mangler, udtages der en større prøve af en af diafragmas hovedmuskler ved overgangen til den senede del. Musklen skal være fri for bindevæv og fedt.«

                        3)

                        Bilag IV, kapitel II, litra b), affattes således:

                                    »b)

                                    Antallet af test og resultaterne af trikinundersøgelserne af tamsvin, vildsvin, dyr af hestefamilien, vildt og andre modtagelige dyr indsendes i overensstemmelse med bilag IV til direktiv 2003/99/EF Data om tamsvin skal mindst indeholde bestemte oplysninger vedrørende:

                                                i)

                                                test på dyr, der er opdrættet under kontrollerede opstaldningsforhold

                                                ii)

                                                test på avlssøer, -orner og slagtesvin.«

                        4)

                        Bilag VII affattes således:

                              »BILAG VII
                              Tredjelande eller regioner heri, som anvender undtagelserne i artikel 13, stk. 2

                                          ISO-landekode

                                          Tredjeland eller region(er) heri

                                          Bemærkninger

                                          GB

                                          Det Forenede Kongerige  (*1)

                                          Anvendelse af undtagelserne i artikel 3, stk. 2 og 3

                        «

            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Artikel 1, nr. 4), finder anvendelse fra den 21. april 2021.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. marts 2021.

                  På Kommissionens vegne

               Ursula VON DER LEYEN

                  Formand

            (1)  EUT L 95 af 7.4.2017, s. 1.

            (2)  Kommissionens gennemførelsesforordning (EU) 2015/1375 af 10. august 2015 om særlige bestemmelser om offentlig kontrol af trikiner i kød (EUT L 212 af 11.8.2015, s. 7).

            (3)  EFSA Journal 2013;11(6):3263.

            (4)  Kommissionens gennemførelsesforordning (EU) 2019/627 af 15. marts 2019 om ensartede praktiske ordninger for gennemførelse af offentlig kontrol af animalske produkter til konsum, jf. Europa-Parlamentets og Rådets forordning (EU) 2017/625, og om ændring af Kommissionens forordning (EF) nr. 2074/2005 for så vidt angår offentlig kontrol (EUT L 131 af 17.5.2019, s. 51).

            (5)  Kommissionens forordning (EU) nr. 206/2010 af 12. marts 2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater (EUT L 73 af 20.3.2010, s. 1).

            (6)  Kommissionens delegerede forordning (EU) 2020/692 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 174 af 3.6.2020, s. 379).

            (7)  Kommissionens gennemførelsesforordning (EU) 2020/1478 af 14. oktober 2020 om ændring af gennemførelsesforordning (EU) 2015/1375 for så vidt angår udtagning af prøver, referencemetoden til påvisning og importbetingelser i forbindelse med kontrol af trikiner (EUT L 338 af 15.10.2020, s. 7).

            (*1)  I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til samme protokol, omfatter henvisninger til Det Forenede Kongerige i dette bilag ikke Nordirland.